Pista

Un pista (ingles: runway) ta un strip plat y hancho riba un vliegveld cu e funcion pa lanta y aterisa avion. 

E mesun pista ta wordo uza pa intercambia entre dos operacion. En general, ta referi simplemente na un "pista"; e termino "pista di aterisahe" ta wordo uza principalmente na e momento cu e pista ta specificamente reserva pa aterisa.

E pista mester ta suficiente largo pa permiti un avion completamente carga alcansa suficiente velocidad for di paro pa lantamento y pa provee suficiente distancia di rem weg durante aterisahe. E largura y tipo di superficie, si tin, tambe mester ta apropia pa e avion cu ta uz'e.

 Structura 
E dimensionnan (largura y hanchura) di un pista, y tambe su capacidad di carga, ta determina e tipo di avion cu por uz'e. Na contraste, extension y reforsa e pista ta necesario pa permiti e operacion di avionnan mas pisa.

 Dimension 
Pista por varia hopi den tamaño, for di 18 meter pa 60 meter den hanchura. E pistanan mas largo actualmente (te cu december 2025) ta esnan di Aeropuerto Qamda Bamda na Region autonomo di Tibet, China di 5.500 meter y Aeropuerto Internacional Zhukovsky na Rusia ta midi 5.400 meter.


 Landing Distance Available (LDA) - E distancia di aterisahe necesario no mester surpasa e LDA. E distancia necesario aki ta wordo kalkula for di e punto caminda e avion ta crusa e drempel di pista (mas o menos 50 pia den laira), durante touchdown y frenamento, y te na un parada completo.

 Superficie 
Pista por ta cubri cu superficie di varios material:

 yerba berde
 stenchi
 beton
 asfalt
 den casonan raro, plachi di staal

 Componente y seccion 
Un pista ta consisti di varios componente.


 E runway ta e seccion asfalta di pista. E seccion aki en general ta ekipa cu marcacion. Nan ta provee piloto cu siñalnan visual, loke ta permiti nan alinia cu e liña central di e pis
ta y identifica areanan critico, manera zona di aterisahe (touchdown zone). 
 E runwaystrip ta e area di yerba cu ta rondona e pista afalta. E area aki ta keda habri for di cualke obstaculo of vegetacion cu por afecta avionnan uzando e pista.


 Blast pad, tambe conoci como area di overrun of stopway ta construi generalmente na cuminsamento di e pista pa evita e explosion (blast) dañino di jet motornan riba pista. Avionnan no ta permiti pa uza e areanan aki cu excepcion di emergencia como area di overrun.


 Displaced treshold ("drempel traslada") ta cualke drempel cu no ta situa na cuminsamento di e pista pa taxi, lanta buelo, loramento despues di aterisa, pero no pa e aterisahe (touchdown) mes. Un drempel desplasa ta wordo uza generlamente debi pa obstaculonan na cuminsamento di e pista, manera edificio of mata.

 Marcacion 

 Iluminacion aeronautico 

 Historia 
E prome pista cu iluminacion artificial a wordo construi na 1930 na Cleveland Municipal AIrport (awo concoci como Cleveland Hopkins International Airport) na Cleveland, Ohio.

 Specificacion tecnico 
Iluminacion di pista ta wordo uza pa facilita aterisahe durante anochi. E luznan ta indica e omtrek di e pista. Un pista por tin algun of tur di e siguiente tipo di iluminacion:

 Runway End Identification Lights (REIL)
 Runway end lights
 Runway Edge Lights 
 Runway Centerline Lighting System (RCLS)
 Touchdown Zone Lights (TDZL)
 Taxiway Centerline Lead-Off Lights
 Taxiway Centerline Lead-On Lights
 Land and Hold Short Lights
 Approach Light System (ALS)

E bon funcionamento pa cu e iluminacion di pista y control di signlight ta responsibilidad di e toren di control. Ademas, hopi vliegveld tin luznan di trafico dedica pa auto y otro vehiculonan di servicio cu ta core riba e tereno di aeropuerto. E vehiculonan aki ta parcialmente haci uzo di camindanan dedica, tin biaha solamente indica pa liñanan como marcacion. No obstante, nan mester crusa pista di taxi (taxiway) regularmente y tin biaha asta pistanan di aterisahe.

 Pistanan particular 

 E psita mas largo na mundo ta na Aeropuerto Chamdo Bangda den e region autonomo di Tibet, cu un largura di 5.500 meter.
 Aeropuerto di Madeira, ora bineto fuerte ta supla, e aserkamento ta un reto.
 Aeropuerto Rémy de Haenen na Sint Barth. Aterisa for di tera ta masha dificil pa ehecuta.
 Aeropuerto Juancho E. Irausquin na Saba. Un pista hopi cortico di solamente 400 meter largo cu klip na ambos banda. 

Kategoria:Aviashon